Jihar Plateau ko Filato ta kasance a ƙasar Najeriya. Tana da yawan fili kimanin kilomita araba’i 30,913 da yawan jama’a miliyan uku da dubu dari biyu da shida da dari biyar da talatin da ɗaya (ƙidayar 2006). Babban birnin Jihar ita ce Jos. Simon Bako Lalong, shi ne gwamnan jihar tun zaben shekara ta 2015 har zuwa yau. Mataimakin gwamnan shi ne Sonni Gwanle Tyoden. Dattijan jihar su ne: Gen.Yakubu Gowon rtd,Jonah Jang, Jeremiah Useni da Joshua Dariye. Jihar Plateau tana da iyaka da jihohin huɗu: Kaduna, Bauchi, Taraba da Kuma Nasarawa. A shekarar 1976, jihar Plateau tanada Kananan hukumomi guda goma sha hudu (14). Sannan a shekara ta 1989, 1991 da 1996 ankirkira wasu sabbin Kananan hukumomi daga cikin tsoffin da ake dasu, wanda ayau jihar nada Kananan hukumomi guda goma sha bakwai (17) ne, sune: Barkin Ladi Bassa Bokkos Jos ta Gabas Jos ta Arewa Jos ta Kudu Kanam Kanke Langtang ta Arewa Langtang ta Kudu Mangu Mikang Pankshin Qua'an Pan Riyom Shendam Wase